ফুকুশিমার নিউক্লিয়ার প্ল্যান্টের দুর্ঘটনা টোকিওর আয়োজক হবার পথ প্রায় বন্ধ করে দিয়েছিল৷ তেজস্ক্রিয়তার আতঙ্ক একটু হলে দৌড় থেকে ছিটকে দিতো টোকিওকে৷ শিনজো আবে আশ্বস্ত করেছেন বলে রক্ষা৷ জাপানের প্রধানমন্ত্রী আন্তর্জাতিক অলিম্পিক কমিটি (আইওসি)-কে জানিয়েছেন, ফুকুশিমার পরিস্থিতি এখন নিয়ন্ত্রণে৷ তাছাড়া ফুকুশিমা যে টোকিও থেকে ২২৫ কিলোমিটার দূরে – এ কথা জানিয়ে সবাইকে নিশ্চিন্তও করেছেন তিনি৷